## Endring siden forrige versjon

Lagt inn oppdatert link.

## Hensikt

Sikre ansvar og rollefordeling når ambulansetjenesten samhandler med politiet i oppdrag som gjelder transport av psykisk syke personer i akutt krise.

## Målgruppe

Medarbeidere i ambulansetjenesten, politiet og AMK Oslo.

## Fremgangsmåte

I oppdrag med psykisk syke personer er det helse (ambulansetjenesten) som har hovedansvar for transport og behandling dersom ikke særskilte forhold tilsier at politiet må sikre situasjonen. I Norge er politiet den eneste sivile instans som kan utøve makt i det åpne samfunn. Dersom pasienten motsetter seg legeundersøkelse, medisinering eller innleggelse er det politiet som kan bringe pasienten inn til helseinstitusjoner med makt. Dette til tross for at det allerede er/kan være fattet tvangsvedtak. I noen akutte tilfeller må helsepersonell (helsepersonelloven §7) benytte makt for å forhindre at pasienten skader seg selv eller andre.

**Gjennomføring av oppdrag**

Mottak av oppdrag:

* Sikre at AMK har gjennomført Brøset Violence checklist (BVC) ved første kontakt med AMK operasjonssentralen
* Dersom det ikke er åpenbart at politiet skal sikre situasjonen, skal AMK koordinere ressurser og gjøre første vurdering ut i fra flytskjema. Dersom AMK ber politiet om bistand i oppdragsløsningen skal de vise til konkrete vurderingen av hver enkelt situasjon. Se prosedyre tilhørende AMK – *Økt voldsrisiko hos pasient*
* AMK bør rutinemessig konferere med ambulant akutteam/forvakt psykisk helsevern for å sikre god oppdragshåndtering og samhandling. Ambulanse og politiet kan ta kontakt i de tilfeller AMK ikke har konferert. Det er viktig for å sikre at det synliggjøres i pasientens journal at nødetatene har vært involvert i oppdraget

På hendelsessteder:

* Ny BVC vurdering av pasienten, hvis mulig av ambulansepersonell når de ankommer stedet
* Ved BVC skår 1 – 2, moderat risiko for vold og preventive forhåndsregler bør tas
* Ved BVC skår over 2, høy risiko for vold. Ambulansepersonell kontakter AMK og ber om bistand av politiet på bakgrunn av pasientens atferds vurdering, og preventive forhåndsregler skal tas. Helse har hovedansvaret for gjennomføring av oppdraget, men dersom det av sikkerhetsmessige hensyn er nødvendig bistår politiet helt eller delvis på gjennomføringen
* Dersom pasienten **er i behov** av somatisk overvåking eller behandling, og det **før** transport er identifisert behov for maktmidler som politiet påsetter, **skal** politiet være sammen med pasienten under transport til maktmidlene er fjernet
* I oppdrag der politiet deltar for å sikre situasjonen, er det viktig at de operative mannskapene er tydelige i kommunikasjonen om når politiet kan dimitteres

Link med kopi av prosedyren fra tiltaksbok i Bliksund:

<https://zone1.bliksundhub.com/42826/grid/v2/procedure_manual_public/cards/439c36bbd97d398d7e9943de740a8204643c5e11cee481dc6f9f02ce5ffb4540>

#### Referanser

|  |  |
| --- | --- |
| [A3.8/3.1-04](https://kvalitet.so-hf.no/docs/pub/dok48085.htm) | [BVC (Brøset Violence Checklist) - Ambulansetjenesten](https://kvalitet.so-hf.no/docs/pub/dok48085.htm) |
| [A6.0/1.3-05](https://kvalitet.so-hf.no/docs/pub/dok46726.htm) | [Konfereringstelefon - psykisk helsevern voksne](https://kvalitet.so-hf.no/docs/pub/dok46726.htm) |

Kopi i tiltaksbok #24354

**Slutt på Retningslinje**